title: Rozhodnutie Rady (SZBP) 2015/485 z  20. marca 2015 , ktorým sa predlžuje mandát osobitného zástupcu Európskej únie v Kosove

text:
               21.3.2015

               SK

               Úradný vestník Európskej únie

               L 77/12

         ROZHODNUTIE RADY (SZBP) 2015/485
   z 20. marca 2015,
   ktorým sa predlžuje mandát osobitného zástupcu Európskej únie v Kosove (1)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 25. januára 2012 prijala rozhodnutie 2012/39/SZBP (2), ktorým sa pán Samuel ŽBOGAR vymenúva za osobitného zástupcu Európskej únie (OZEÚ) v Kosove. Mandát OZEÚ bol naposledy zmenený rozhodnutím Rady 2014/400/SZBP (3). Mandát OZEÚ má uplynúť 28. februára 2015.

               (2)

               Mandát OZEÚ by sa mal predĺžiť o ďalšie obdobie ôsmich mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 Zmluvy o Európskej únii,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Samuela ŽBOGARA ako osobitného zástupcu Európskej únie (OZEÚ) sa týmto predlžuje do 31. októbra 2015. Rada môže rozhodnúť, že mandát OZEÚ sa skončí skôr, a to na základe posúdenia Politického a bezpečnostného výboru (PBV) a návrhu vysokého predstaviteľa Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ vychádza z cieľov politiky Únie v Kosove. Tieto ciele zahŕňajú zohrávanie vedúcej úlohy pri presadzovaní stabilného, životaschopného, mierumilovného, demokratického a mnohonárodnostného Kosova, posilňovanie stability v regióne a prispievanie k spolupráci v regióne a k dobrým susedským vzťahom na západnom Balkáne; presadzovanie Kosova, ktoré dodržiava zásady právneho štátu, chráni menšiny a kultúrne a náboženské dedičstvo; podporu pokroku Kosova smerom k Únii v súlade s európskou perspektívou tohto regiónu a s príslušnými závermi Rady.
   Článok 3
   Mandát
   Na dosiahnutie uvedených cieľov politiky sa OZEÚ udeľuje mandát:

               a)

               ponúkať poradenstvo a podporu Únie v politickom procese;

               b)

               presadzovať celkovú politickú koordináciu Únie v Kosove;

               c)

               posilňovať prítomnosť Únie v Kosove a zabezpečovať jej súdržnosť a účinnosť;

               d)

               na miestnej úrovni politicky usmerňovať vedúceho misie Európskej únie na podporu právneho štátu v Kosove (EULEX KOSOVO) vrátane politických aspektov otázok týkajúcich sa výkonných funkcií;

               e)

               zabezpečovať súlad a súdržnosť činností Únie v Kosove vrátane riadenia prechodu misie EULEX na miestnej úrovni;

               f)

               podporovať pokrok Kosova na ceste do Únie v súlade s európskou perspektívou tohto regiónu a prostredníctvom cielenej komunikácie s verejnosťou a prostredníctvom podporných činností Únie, ktorých cieľom je zabezpečiť, aby verejnosť v Kosove lepšie porozumela otázkam súvisiacim s Úniou vrátane práce misie EULEX a viac ich podporovala;

               g)

               monitorovať, napomáhať a uľahčovať dosahovanie pokroku v súvislosti s politickými, hospodárskymi a európskymi prioritami v súlade s príslušnými inštitucionálnymi právomocami a zodpovednosťami;

               h)

               prispievať k rozvoju a upevňovaniu dodržiavania ľudských práv a základných slobôd v Kosove, a to aj vzhľadom na ženy a deti a podporu menšín, v súlade s politikou Únie v oblasti ľudských práv a s usmerneniami Únie pre oblasť ľudských práv;

               i)

               napomáhať pri vykonávaní dialógu medzi Belehradom a Prištinou, ktorý Únia uľahčila.

         Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a s jej príslušnými útvarmi.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. marca 2015 do 31. októbra 2015 je 1 520 000 EUR.
   2.   Hospodári sa s nimi v súlade s postupmi a pravidlami, ktoré sa vzťahujú na všeobecný rozpočet Únie. O zákazky sa môžu uchádzať štátni príslušníci krajín západného Balkánu.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   Na pomoc OZEÚ pri vykonávaní jeho mandátu a na prispievanie k súdržnosti, viditeľnosti a účinnosti celkovej činnosti Únie v Kosove sa prideľuje osobitný personál. V rámci svojho mandátu a zodpovedajúcich dostupných finančných prostriedkov zodpovedá OZEÚ za vytvorenie svojho tímu. Tím zahŕňa odborníkov na osobitné politické otázky podľa požiadaviek mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov vyslaného personálu hradí príslušný členský štát, inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na uskutočnenie a plynulý priebeh misie OZEÚ a členov jeho personálu, sa podľa potreby dohodnú s hostiteľskými stranami. Členské štáty a ESVČ poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   1.   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (4).
   2.   VP je oprávnený sprístupniť NATO/KFOR utajované skutočnosti a dokumenty EÚ do stupňa utajenia „CONFIDENTIEL UE/EU CONFIDENTIAL“, ktoré sa vypracovali na účely danej akcie, v súlade s bezpečnostnými predpismi na ochranu utajovaných skutočností EÚ.
   3.   VP je taktiež v súlade s prevádzkovými potrebami OZEÚ oprávnený poskytnúť Organizácii Spojených národov (OSN) a Organizácii pre bezpečnosť a spoluprácu v Európe (OBSE) utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré sa vypracovali na účely danej akcie, v súlade s bezpečnostnými predpismi na ochranu utajovaných skutočností EÚ. Na tento účel sa vypracujú miestne dojednania.
   4.   VP je splnomocnený poskytnúť tretím stranám pridruženým k tomuto rozhodnutiu neutajované dokumenty EÚ o rokovaniach Rady týkajúcich sa danej akcie, na ktoré sa vzťahuje služobné tajomstvo podľa článku 6 ods. 1 rokovacieho poriadku Rady (5).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácia Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie v oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak:

               a)

               že vypracuje konkrétny bezpečnostný plán založený na usmernení zo strany ESVČ, ktorý zahŕňa konkrétne fyzické, organizačné a procedurálne bezpečnostné opatrenia, ktorým sa riadi bezpečný presunu personálu do oblasti, za ktorú zodpovedá, a v rámci nej, ako aj bezpečnostné incidenty a ktorý obsahuje pohotovostný a evakuačný plán;

               b)

               že zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v konkrétnej oblasti, za ktorú zodpovedá;

               c)

               že zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu, zúčastnili pred presunom do danej oblasti, za ktorú zodpovedá, alebo bezprostredne po ňom na primeranom bezpečnostnom výcviku podľa stupňa rizikovosti prideleného tejto zemepisnej oblasti;

               d)

               že zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a o vykonávaní mandátu.

         Článok 11
   Podávanie správ
   OZEÚ pravidelne podáva správy VP a PBV. OZEÚ v prípade potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže taktiež poskytovať správy Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   Článok 12
   Koordinácia
   1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie a prípadne aj ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi misií členských štátov a vedúcimi delegácií Únie v regióne. Tieto osoby vyvíjajú maximálne úsilie na pomoc OZEÚ pri vykonávaní jeho mandátu. OZEÚ poskytuje vedúcemu misie EULEX KOSOVO politické usmernenia na miestnej úrovni, a to aj o politických aspektoch otázok týkajúcich sa výkonných funkcií. OZEÚ a veliteľ civilných operácií sa podľa potreby vzájomne radia.
   3.   OZEÚ je tiež v spojení s príslušnými miestnymi orgánmi a s inými medzinárodnými a regionálnymi aktérmi pôsobiacimi v oblasti.
   4.   OZEÚ spolu s ostatnými aktérmi Únie prítomnými v oblasti zabezpečuje šírenie a výmenu informácií medzi aktérmi Únie v oblasti s cieľom dosiahnuť vysoký stupeň spoločnej informovanosti o situácii a jej spoločného hodnotenia.
   Článok 13
   Pomoc súvisiaca s nárokmi
   OZEÚ a jeho personál pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ v Kosove a poskytujú administratívnu pomoc a prístup k príslušným spisom na takéto účely.
   Článok 14
   Preskúmanie
   Vykonávanie tohto rozhodnutia a jeho súlad s inými opatreniami Únie v regióne sa pravidelne skúma. OZEÚ predloží Rade, VP a Komisii do konca augusta 2015 súhrnnú správu o vykonávaní mandátu.
   Článok 15
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. marca 2015.

      V Bruseli 20. marca 2015

            Za Radu

            predseda

         E. RINKĒVIČS

      (1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.

      (2)  Rozhodnutie Rady 2012/39/SZBP z 25. januára 2012, ktorým sa vymenúva osobitný zástupca Európskej únie v Kosove (Ú. v. EÚ L 23, 26.1.2012, s. 5).

      (3)  Rozhodnutie Rady 2014/400/SZBP z 26. júna 2014, ktorým sa predlžuje mandát osobitného zástupcu Európskej únie v Kosove (Ú. v. EÚ L 188, 27.6.2014, s. 68).

      (4)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

      (5)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie výkonného výboru z 28. apríla 1999 o zlepšení policajnej spolupráce v prevencii a objasňovaní trestných činov (SCH/Com – ex (99) 18)

text:
Dôležité právne oznámenie

|

41999D0018

Úradný vestník L 239 , 22/09/2000 S. 0421 - 0423

		Rozhodnutie výkonného výboruz 28. apríla 1999o zlepšení policajnej spolupráce v prevencii a objasňovaní trestných činov(SCH/Com–ex (99) 18)VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na článok 39 vyššie zmieneného dohovoru,želajúc si pokračovať v úsilí o zlepšenie podmienok pre cezhraničnú policajnú spoluprácu,zohľadňujúc rozhodnutie výkonného výboru zo 16. decembra 1998 [dokument SCH/Com-ex (98) 51Rev 3],ROZHODOL TAKTO:Týmto sú schválené zásady, ktorými sa riadi policajná spolupráca v prevencii a vyšetrovaní trestných činov, ako sú ustanovené v oznámení predsedníctva [doc. SCH/I (98) 75 Rev. 5] z 28. apríla 1999.Luxemburg 28. apríla 1999PredsedaC. H. Schapper--------------------------------------------------SCH/I (98)75 Rev. 5Predmet: Uplatňovanie článku 39 dohovoru: zlepšenie policajnej spolupráce v prevencii a objasňovaní trestných činovNemecké predsedníctvo vynakladá úsilie na zlepšenie policajnej spolupráce medzi zmluvnými štátmi pri vyšetrovaní trestných činov. Na zasadnutí skupiny I dňa 14. septembra 1998 predložilo predsedníctvo oznámenie, v ktorom sú vysvetlené problémy a možné riešenia [SCH/I (98) 55 Rev.].Všetky delegácie súhlasili s tým, že na zmiernenie nedostatkov policajnej spolupráce v oblasti vyšetrovania trestných činov sa môže urobiť veľa, ak sa ustanovenia Schengenského dohovoru budú jednotne interpretovať a uplatňovať na základe jeho cieľov.Zmluvné štáty súhlasia s tým, že zlepšenie policajnej spolupráce vo vyšetrovaní trestných činov nesmie zasahovať do právomoci súdnych orgánov.Nasledujúce rozhodnutia sú uskutočniteľné v krátkodobom horizonte:1. ZoznamS cieľom uplatňovania článku 39 Schengenského dohovoru a zlepšenia vyšetrovania a prevencie trestných činov si policajné zbory schengenských štátov môžu vymieňať informácie za predpokladu, že:- výmena informácií si nevyžaduje donucovacie opatrenia,- výmena informácií je prípustná podľa vnútroštátneho práva dožiadaného zmluvného štátu a že činnosti, ktoré sa majú vykonať, nie sú vo výlučnej pôsobnosti súdnych orgánov alebo si nevyžadujú ich súhlas.Zlepšenia vo vyšetrovaní a prevencii trestnej činnosti sa dosiahnu prostredníctvom spolupráce medzi policajnými zbormi schengenských štátov bez zapojenia súdnych orgánov, keď vzniknú dôvody pre podozrenie alebo konkrétne nebezpečenstvo, a to pomocou krokov, ktoré sú vymenované nižšie. Tento zoznam nie je vyčerpávajúci a vykonanie spomínaných krokov závisí od toho, či sú prípustné podľa vnútroštátneho práva dožiadaného a dožadujúceho štátu:- identifikácia majiteľov a vodičov vozidiel,- preskúmanie vodičského preukazu,- pátranie po mieste pobytu a trvalom bydlisku,- identifikácia účastníkov telekomunikácií (telefónu, faxu a internetu) za predpokladu, že tieto informácie sú verejné prístupné,- získavanie informácií políciou od dotknutých osôb na základe dobrovoľnosti [1],*- identifikácia osôb,- prenos policajného spravodajstva z policajných databáz alebo súborov, čo musí byť v súlade s príslušnými právnymi ustanoveniami upravujúcimi ochranu údajov,- príprava plánov a koordinácia opatrení na pátranie a začatie naliehavých pátraní (nezávisle od pátraní SIS – Schengenského informačného systému),- pátranie po pôvode tovaru, najmä zbraní a vozidiel (vypátranie odbytových kanálov),- preskúmanie dôkazov (ako je poškodenie vozidla po nehode, kde osoba, ktorá ju zavinila, ušla z miesta nehody, výmaz v dokladoch atď.).Schengenské štáty sa môžu podľa článku 39 Schengenského dohovoru dohodnúť s niektorou alebo všetkými zmluvnými stranami o ustanovení ďalších oblastí, v ktorých môže polícia poskytovať vzájomnú pomoc bez zapojenia súdnych orgánov.2. Uplatňovanie výhrady súdneho súhlasu (článok 39 ods. 2)Okamžité použitie informácií ako dôkazného prostriedku v trestnom konaní je možné, iba ak dožiadaný zmluvný štát nevyžaduje formálnu žiadosť o právnu pomoc ako dodatok k policajnej žiadosti. Obmedzené zdroje orgánov zodpovedných za trestné stíhanie musia byť rozmiestnené tak, aby riešili naliehavé problémy prevencie kriminality a zbytočne ich nezdržiavala požiadavka súhlasu.Článok 39 ods. 2 v žiadnom prípade neustanovuje, že od súdnych orgánov je nutné získať splnomocnenie, aby dokumenty mohli byť predložené ako dôkazné prostriedky. Určenie postupu na získanie splnomocnenia je preto vecou zmluvných štátov.Schengenské štáty súhlasia s tým, že policajné zbory a súdne orgány môžu zasielať žiadosti o splnomocnenie a dokumenty, ktoré sú výsledkom vybavovania takýchto žiadostí, akýmkoľvek spôsobom, ktorý umožní rýchly prenos za predpokladu, že prenos zanecháva písomný záznam o autorovi dokumentu (napr. telefax, e-mail).3. Zjednodušenie postupovVyšetrovanie trestných činov, najmä v naliehavých prípadoch, je možné urýchliť zjednodušenými postupmi. Toto je doložené príkladmi v bilaterálnych dohodách medzi dvoma schengenskými štátmi, na základe ktorých, na podnet súdnych orgánov, policajné orgány spolupracujú priamo poskytovaním vzájomnej pomoci pri policajných výsluchoch, prehliadkach a zabavení predmetov vtedy, keď by bolo zdržanie nebezpečné.Zmluvné štáty budú prihliadať k skúsenostiam, ktoré boli získané takto alebo prostredníctvom podobných dohôd, aby určili, či je možné vypracovať postupy vhodné pre všetky schengenské štáty.[1] Podľa vnútroštátnych predpisov Nemecka, Holandska a Rakúska ide o dobrovoľnú výpoveď na polícii.--------------------------------------------------


title: Rozhodnutie č. U2 z  12. júna 2009 o rozsahu pôsobnosti článku 65 ods. 2 nariadenia Európskeho parlamentu a Rady (ES) č. 883/2004 týkajúceho sa práv na dávky v nezamestnanosti úplne nezamestnaných osôb, ktoré nie sú cezhraničnými pracovníkmi a ktoré mali počas svojho posledného obdobia zamestnanosti alebo samostatnej zárobkovej činnosti bydlisko na území iného členského štátu, ako je príslušný členský štát (Text s významom pre EHP a dohodu medzi ES a Švajčiarskom)

text:
               24.4.2010

               SK

               Úradný vestník Európskej únie

               C 106/43

         ROZHODNUTIE č. U2
   z 12. júna 2009
   o rozsahu pôsobnosti článku 65 ods. 2 nariadenia Európskeho parlamentu a Rady (ES) č. 883/2004 týkajúceho sa práv na dávky v nezamestnanosti úplne nezamestnaných osôb, ktoré nie sú cezhraničnými pracovníkmi a ktoré mali počas svojho posledného obdobia zamestnanosti alebo samostatnej zárobkovej činnosti bydlisko na území iného členského štátu, ako je príslušný členský štát
   (Text s významom pre EHP a dohodu medzi ES a Švajčiarskom)
   2010/C 106/12
   SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA,
   so zreteľom na článok 72 písm. a) nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), na základe ktorého je správna komisia zodpovedná za riešenie všetkých správnych otázok a otázok výkladu, ktoré vznikajú v súvislosti s ustanoveniami nariadenia (ES) č. 883/2004 a nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (2),
   so zreteľom na článok 65 ods. 2 a 5 nariadenia (ES) č. 883/2004,
   keďže:

               (1)

               Článok 65 nariadenia (ES) č. 883/2004 stanovuje osobitné pravidlá týkajúce sa poskytovania a platby dávok v nezamestnanosti nezamestnaným osobám, ktoré počas svojej poslednej činnosti ako zamestnanci alebo samostatne zárobkovo činné osoby mali bydlisko v inom členskom štáte, ako je príslušný členský štát.

               (2)

               Určujúcim faktorom pre uplatnenie článku 65 uvedeného nariadenia v celom jeho rozsahu je skutočnosť, že príslušné osoby mali počas posledného obdobia zamestnanosti alebo samostatnej zárobkovej činnosti bydlisko v inom členskom štáte, ako je členský štát, ktorého právnym predpisom podliehali, ktorým nemusí byť nevyhnutne členský štát, v ktorom boli zamestnané alebo samostatne zárobkovo činné.

               (3)

               Podľa definície uvedenej v článku 1 písm. j) uvedeného nariadenia pojem „bydlisko“ znamená miesto, kde osoba zvyčajne býva, a pojem „pobyt“ je v písmene k) uvedeného článku vymedzený ako prechodné bydlisko.

               (4)

               V článku 11 nariadenia (ES) č. 987/2009 sú stanovené kritériá na určenie bydliska v prípade, že medzi inštitúciami dvoch alebo viacerých členských štátov panuje rozdiel v názoroch na túto otázku.

               (5)

               Z článku 1 písm. f) nariadenia (ES) č. 883/2004 vyplýva, že cezhraniční pracovníci majú svoje miesto bydliska v inej krajine, ako je krajina, v ktorej vykonávajú profesijnú činnosť, ktorá je na základe článku 11 ods. 3 písm. a) uvedeného nariadenia príslušným štátom, a že preto neexistuje pochybnosť o tom, že na takýchto pracovníkov sa vzťahuje článok 65 toho istého nariadenia.

               (6)

               Je pravdepodobné, že kategórie osôb uvedené v článku 11 ods. 4 a článku 13 uvedeného nariadenia a osoby, na ktoré sa vzťahuje dohoda uvedená v článku 16 uvedeného nariadenia, majú v určitých prípadoch bydlisko v inom členskom štáte, ako je štát stanovený na základe týchto článkov za príslušný štát.

               (7)

               Stanovenie, v ktorom štáte majú osoby patriace do týchto kategórií svoje miesto bydliska, sa musí preskúmať individuálne a v prípade osôb uvedených v článku 13 ods. 1 písm. a) a článku 13 ods. 2 písm. a) nariadenia (ES) č. 883/2004 sa to musí vykonať na účely ich poistenia.

               (8)

               Podľa článku 65 ods. 5 nariadenia (ES) č. 883/2004 sa zodpovednosť za platbu dávok prenáša z príslušného štátu na štát bydliska v prípade, že príslušná osoba sa dá k dispozícii službám zamestnanosti štátu bydliska.

               (9)

               Hoci takéto riešenie je v súčasnosti prijateľné v prípade cezhraničných pracovníkov a určitých kategórií pracovníkov, ktorí udržiavajú úzke spojenia aj so svojimi krajinami pôvodu, už by viac nebolo prijateľné, ak by sa príliš širokým výkladom pojmu „bydlisko“ mala rozšíriť oblasť uplatnenia článku 65 nariadenia (ES) č. 883/2004 tak, aby zahŕňala všetky osoby, ktoré majú dosť stabilné zamestnanie alebo samostatne zárobkovú činnosť v členskom štáte a ktoré nechali svoje rodiny vo svojej krajine pôvodu.
               Konajúc v súlade s podmienkami ustanovenými v článku 71 ods. 2 nariadenia (ES) č. 883/2004,

         ROZHODLA TAKTO:

               1.

               Článok 65 ods. 5 nariadenia (ES) č. 883/2004 sa vzťahuje najmä na:

                           a)

                           osoby uvedené v článku 11 ods. 4 uvedeného nariadenia;

                           b)

                           osoby uvedené v článku 13 uvedeného nariadenia, ktoré obvykle vykonávajú svoje činnosti na územiach dvoch alebo viacerých členských štátov;

                           c)

                           osoby, na ktoré sa vzťahuje dohoda uvedená v článku 16 ods. 1 uvedeného nariadenia,

                     v prípade, že počas svojej poslednej profesijnej činnosti mali bydlisko v inom členskom štáte, ako je príslušný štát.

               2.

               Osoby uvedené v odseku 1, ktoré počas svojej poslednej profesijnej činnosti podliehali právnym predpisom iného členského štátu, ako je štát miesta činnosti vykonávanej ako zamestnanec alebo samostatne zárobkovo činná osoba, majú nárok na dávky na základe ustanovení právnych predpisov štátu bydliska, ako keby predtým podliehali uvedeným právnym predpisom.

               3.

               Na účely uplatňovania tohto rozhodnutia sa štát bydliska stanovuje v súlade s článkom 11 nariadenia (ES) č. 987/2009.

               4.

               Toto rozhodnutie sa uverejní v Úradnom vestníku Európskej únie. Uplatňuje sa odo dňa nadobudnutia účinnosti nariadenia (ES) č. 987/2009.

            Predsedníčka správnej komisie

         Gabriela PIKOROVÁ

      (1)  Ú. v. EÚ L 166, 30.4.2004, s. 1.

      (2)  Ú. v. EÚ L 284, 30.10.2009, s. 1.


title: 2012/808/SZBP: Rozhodnutie Politického a bezpečnostného výboru Atalanta/4/2012 z  18. decembra 2012 o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)

text:
               21.12.2012

               SK

               Úradný vestník Európskej únie

               L 352/46

         ROZHODNUTIE POLITICKÉHO A BEZPEČNOSTNÉHO VÝBORU ATALANTA/4/2012
   z 18. decembra 2012
   o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)
   (2012/808/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (Atalanta), a najmä na jej článok 6,
   keďže:

               (1)

               Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor („PBV“) prijímať rozhodnutia o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania („veliteľ operácie EÚ“).

               (2)

               PBV prijal 15. júna 2011 rozhodnutie Atalanta/2/2011 (2) o vymenovaní kontradmirála Duncana POTTSA za veliteľa operácie EÚ.

               (3)

               Spojené kráľovstvo navrhlo, aby kontradmirála Duncana POTTSA vo funkcii veliteľa operácie EÚ nahradil (dezignovaný) kontradmirál Robert TARRANT.

               (4)

               Vojenský výbor EÚ tento návrh podporuje.

               (5)

               V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   (Dezignovaný) kontradmirál Robert TARRANT sa týmto od 16. januára 2013 vymenúva za veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.
   Článok 2
   Rozhodnutie Atalanta/2/2011 z 15. júna 2011 sa týmto zrušuje.
   Článok 3
   Toto rozhodnutie nadobúda účinnosť 16. januára 2013.

      V Bruseli 18. decembra 2012

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 301, 12.11.2008, s. 33.

      (2)  Ú. v. EÚ L 158, 16.6.2011, s. 36.


title: 2014/577/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Európskej chemickej agentúry za rozpočtový rok 2012

text:
               5.9.2014

               SK

               Úradný vestník Európskej únie

               L 266/201

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Európskej chemickej agentúry za rozpočtový rok 2012
   (2014/577/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej chemickej agentúry za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskej chemickej agentúry za rozpočtový rok 2012 spolu s odpoveďami agentúry (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1907/2006 o zriadení Európskej chemickej agentúry (4), a najmä na jeho článok 97,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0229/2014),

               1.

               udeľuje výkonnému riaditeľovi Európskej chemickej agentúry absolutórium za plnenie rozpočtu agentúry za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej chemickej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 97.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 396, 30.12.2006, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2006/841/ES: Rozhodnutie Európskeho parlamentu z  27. apríla 2006 o účtovnej závierke Európskej nadácie pre odborné vzdelávanie za rozpočtový rok 2004

text:
               6.12.2006

               SK

               Úradný vestník Európskej únie

               L 340/118

         ROZHODNUTIE EURÓPSKEHO PARLAMENTU
   z 27. apríla 2006
   o účtovnej závierke Európskej nadácie pre odborné vzdelávanie za rozpočtový rok 2004
   (2006/841/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2004 spolu s odpoveďami nadácie (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1360/90 zo 7. mája 1990 o zriadení Európskej nadácie pre odborné vzdelávanie (4), a najmä na jeho článok 11,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0102/2006),

               1.

               berie na vedomie nasledujúce údaje v účtoch Európskej nadácie pre odborné vzdelávanie za rozpočtové roky 2004 a 2003:
               Účet príjmov a výdavkov za rozpočtové roky 2004 a 2003 (6)

                           (v tis. EUR)

                           2004

                           2003

                           Príjmy

                           Dotácie Komisie

                           17 600

                           18 100

                           Ostatní darcovia

                           800

                           523

                           Rôzne príjmy

                           80

                           17

                           Finančné príjmy

                           —

                           —

                              Príjmy spolu (a)

                              18 480

                              18 640

                           Výdavky

                           Zamestnanci – hlava I rozpočtu

                           Platby

                           11 122

                           10 771

                           Prenesené rozpočtové prostriedky

                           123

                           329

                           Správne výdavky – hlava II rozpočtu

                           Platby

                           1 213

                           1 076

                           Prenesené rozpočtové prostriedky

                           247

                           310

                           Prevádzkové výdavky – hlava III rozpočtu

                           Platby

                           3 449

                           3 396

                           Prenesené rozpočtové prostriedky

                           1 168

                           1 087

                           Účelovo viazané príjmy

                           Platby

                           260

                           237

                           Prenesené rozpočtové prostriedky

                           540

                           286

                              Výdavky spolu (b)

                              18 122

                              17 492

                              Výsledok za účtovné obdobie (a – b)

                              358

                              1 148

                           Zostatok z minulých období

                           - 1 318

                           - 2 155

                           Prenesené a zrušené rozpočtové prostriedky

                           204

                           375

                           Úhrady pre Komisiu

                           0

                           - 703

                           Kurzové rozdiely

                           - 4

                           17

                              Zostatok z účtovného obdobia

                              - 759

                              - 1 318

               2.

               schvaľuje účtovnú závierku Európskej nadácie pre odborné vzdelávanie za rozpočtový rok 2004;

               3.

               poveruje svojho predsedu, aby postúpil toto rozhodnutie riaditeľovi Európskej nadácie pre odborné vzdelávanie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 36.

      (2)  Ú. v. EÚ C 332, 28.12.2005, s. 75.

      (3)  Ú. v. ES L 248, 16.9.2002, s. 1.

      (4)  Ú. v. ES L 131, 23.5.1990, s. 1. Nariadenie naposledy zmenené a doplnené nariadením (ES) č. 1648/2003 (Ú. v. EÚ L 245, 29.9.2003, s. 22).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).

      (6)  Účet príjmov a výdavkov a súvaha zohľadňujú len špecifické činnosti nadácie: nezahŕňajú programy riadené v mene Komisie.
    ---documentbreak---

               6.12.2006

               SK

               Úradný vestník Európskej únie

               L 340/120

         UZNESENIE EURÓPSKEHO PARLAMENTU
   s pripomienkami, ktoré sú súčasťou rozhodnutia o absolutóriu na plnenie rozpočtu Európskej nadácie pre odborné vzdelávanie za rozpočtový rok 2004
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre odborné vzdelávanie za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2004 spolu s odpoveďami nadácie (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1360/90 zo 7. mája 1990 o zriadení Európskej nadácie pre odborné vzdelávanie (4), a najmä na jeho článok 11,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0102/2006),

               A.

               keďže Dvor audítorov vyhlásil, že získal primeranú istotu o tom, že okrem zanedbania zahrnutia nákladov, ktoré vznikli v rámci programov Tempus, poskytuje ročná účtovná závierka za rozpočtový rok, ktorý sa skončil 31. decembra 2004, vierohodné informácie a že príslušné operácie boli ako celok zákonné a riadne,

               B.

               keďže Dvor audítorov vyhlásil, že získal dostatočné záruky zo strany všetkých agentúr, okrem explicitných výhrad, ktoré formuloval v súvislosti s rozpočtovým rokom 2004, pokiaľ ide o Európsku agentúru pre obnovu, Európske centrum pre rozvoj odborného vzdelávania, Európsku nadáciu pre odborné vzdelávanie, Európske stredisko pre monitorovanie rasizmu a xenofóbie a Európsky úrad pre bezpečnosť potravín,

               C.

               keďže Európsky parlament 12. apríla 2005 udelil riaditeľovi absolutórium na plnenie rozpočtu nadácie za rozpočtový rok 2003 (6) a v uznesení s poznámkami, ktoré bolo pripojené k rozhodnutiu o absolutóriu (7), okrem iného upozornil, že Dvor audítorov znovu kritizoval nadáciu za to, že vo svojej účtovnej závierke riadne nevykázala náklady súvisiace s programom Tempus a očakával, že dostane vo výročnej správe o činnosti nadácie za rok 2004 úplné informácie o tom, na akom riešení sa dohodli s Komisiou v súvislosti so správnym vykázaním týchto nákladov v účtovníctve,

               1.

               pripomína, že podľa článku 185 nariadenia o rozpočtových pravidlách, Európsky parlament schvaľuje absolutórium na plnenie rozpočtu pre subjekty zriadené Spoločenstvami, ktoré majú právnu subjektivitu a ktoré skutočne prijímajú granty, ktoré idú na ťarchu rozpočtu; upozorňuje však, že všetky tieto subjekty nie sú úplne, ba ani čiastočne financované grantmi, ktoré idú na ťarchu rozpočtu; zdôrazňuje, že rozhodnutie o absolutóriu pokrýva financovanie týchto subjektov z rozpočtu, aj z iných ako rozpočtových zdrojov; považuje za neprijateľné, že niektoré subjekty zriadené EÚ zodpovedajú za použitie prostriedkov z iných ako rozpočtových zdrojov, zatiaľ čo iné subjekty, ktoré nevyužívajú dotácie z rozpočtu nemajú túto povinnosť; potvrdzuje zásadu, podľa ktorej všetky agentúry Spoločenstva, či už dostávajú alebo nedostávajú dotácie, podliehajú rozhodnutiu Európskeho parlamentu o absolutóriu, a to aj v prípade, ak iný orgán, ktorý udeľuje absolutórium, zasiahne v súlade s ich zakladajúcimi dokumentmi; zastáva názor, že je potrebné revidovať všetky dokumenty, ktoré sú v protiklade s touto zásadou;

               2.

               považuje za veľmi hodnotnú tabuľku 1 v správe Dvora audítorov, ktorá bola uvedená po prvýkrát pri absolutóriu za rok 2003 a ktorá obsahuje prehľad o právomociach, zodpovednosti, správe, činnostiach a službách nadácie; poznamenáva, že údaje v tabuľke 1 poskytuje nadácia; žiada, aby Dvor audítorov overoval obsah tabuľky 1;

               3.

               zdôrazňuje, že okrem potreby riadne využívať finančné zdroje, sa agentúry musia takisto usilovať o to, aby ich využívali čo najefektívnejšie a najúčinnejšie; vyzýva Dvor audítorov, aby preskúmal možnosť pripojiť k svojim osobitným výročným správam o agentúrach aj posudok o výsledkoch a dosiahnutí cieľov; v tejto súvislosti a v súlade so svojimi uzneseniami o absolutóriu za rok 2003 žiada, aby sa zohľadnili tieto aspekty: tak ako je to možné je treba vyhnúť sa duplicite práce medzi agentúrami, treba vyjasniť opatrenia na zlepšenie uplatňovania zásady transparentnosti pri styku s verejnosťou ako aj opatrenia Spoločenstva proti diskriminácii na všetkých úrovniach prijímania zamestnancov, vzdelávania a rozdelenia zodpovednosti;

               4.

               konštatuje, že agentúry Spoločenstva nemajú vždy dobrý imidž ani dobrý obraz v tlači, že mnohé z nich si nezaslúžia takýto negatívny imidž; poznamenáva, že je potrebné dať to na vedomie občanom EÚ a vždy, keď je to potrebné, vhodnými prostriedkami zdôvodňovať dôvod pre existenciu týchto agentúr ako aj ich výsledky; žiada Komisiu, aby preto uskutočnila kroky pomocou prostriedkov, ktoré uzná za potrebné;

               5.

               konštatuje, že rozšírenie EÚ v roku 2004 ovplyvnilo viacerými spôsobmi štruktúry a fungovanie agentúr Spoločenstva; mnohé z nich na to upozorňujú vo svojich správach o činnosti, najmä pokiaľ ide o zvýšenie počtu ich administrátorov; žiada Komisiu, aby analyzovala ťažkosti, ktoré sa prejavujú alebo predpokladajú a aby odporučila potrebné zmeny predpisov;

               6.

               konštatuje, že Komisia sa zaviazala harmonizovať spôsob v akej podobe sa predkladajú správy o činnosti svojich generálnych riaditeľstiev; vyzýva na podobný prístup s ohľadom na správy o činnosti agentúr Spoločenstva, ktoré sa z obsahového hľadiska značne odlišujú; žiada Komisiu, aby pre agentúry Spoločenstva spresnila tie informácie a ukazovatele o činnostiach, ktoré sú povinné poskytnúť;

               7.

               so sklamaním berie na vedomie, že nadácia ešte stále nevyriešila otázku týkajúcu sa správneho vykázania nákladov súvisiacich s programom Tempus vo svojom účtovníctve; podotýka, že tento problém pretrváva v ročných účtovných závierkach od roku 1999 napriek opakovanej kritike zo strany Dvora audítorov, následkom čoho teraz Dvor audítorov vyjadril výhradu k účtovnej závierke nadácie; trvá na tom, aby sa v účtovníctve nadácie dodržiavala zásada jednotnosti a presnosti rozpočtu;

               8.

               trvá na tom, aby nadácia dodržiavala platné pravidlá o uverejňovaní rozpočtu rozčleneného na články a položky so zahrnutím plánu stavu zamestnancov; napriek tomu, bude brať revízii nariadenia o rozpočtových pravidlách do úvahy pripomienky nadácie v súvislosti s tým, že jej náklady sú neprimerané, i ubezpečenie o transparentnosti;

               9.

               víta detailné informácie o rozvoji interného auditu nadáciou vo výročnej správe o činnosti za rok 2004, s potešením očakáva správu o pokroku vo výročnej správe o činnosti za rok 2005 a súhrnnú správu o interných auditoch za rok 2005, ako to požaduje článok 72 ods. 5 rámcového rozpočtového nariadenia;

               10.

               vyzýva Komisiu, aby pomohla agentúram čo najdôkladnejšie plniť dohodnutý pracovný plán na nadchádzajúci rok, čím sa umožní primerané plánovanie a plnenie činností, a najmä predchádzanie závažným zmenám v pracovnej záťaži na poslednú chvíľu;

               11.

               žiada Komisiu, aby zlepšila synergiu medzi agentúrami pomocou efektívnejšej spolupráce, vyhýbaním sa duplicite práce a riešením nedostatkov, najmä s ohľadom na spoločné oblasti ako vzdelávanie, viacodborové vykonávanie politík Spoločenstva, využívanie najnovších systémov riadenia a riešenie problémov súvisiacich s riadnym rozpočtovým hospodárením.

      (1)  Ú. v. EÚ C 269, 28.10.2005, s. 36.

      (2)  Ú. v. EÚ C 332, 28.12.2005, s. 75.

      (3)  Ú. v. ES L 248, 16.9.2002, s. 1.

      (4)  Ú. v. ES L 131, 23.5.1990, s. 1. Nariadenie naposledy zmenené a doplnené nariadením (ES) č. 1648/2003 (Ú. v. EÚ L 245, 29.9.2003, s. 22).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).

      (6)  Ú. v. EÚ L 196, 27.7.2005, s. 113.

      (7)  Ú. v. EÚ L 196, 27.7.2005, s. 114.